**Ruokavirasto** (ruots. *Livsmedelsverket*) on Suomen valtion virasto. Virasto perustettiin vuoden 2019 alussa, kun Elintarviketurvallisuusvirasto, Maaseutuvirasto sekä osa Maanmittauslaitoksen tietotekniikkapalvelukeskuksesta yhdistettiin yhdeksi virastoksi. Viraston pääjohtaja on eläinlääketieteen tohtori Leena Räsänen.

Ruokaviraston päätoimipaikka on Seinäjoki, jossa myös sen edeltäjän Maaseutuviraston päätoimipaikka on sijainnut.

Historia
--------

Ruokavirasto aloitti toimintansa vuoden 2019 alussa. Ruokaviraston perustamisella tavoiteltiin maatalous- ja elintarvikeketjun viranomaisten ohjauksen sekä toiminnan yhteiskunnallisen vaikuttavuuden, asiakaslähtöisyyden ja kustannustehokkuuden vahvistamista. Viraston perustamisen taustalla oli myös selkeyttää viranomaisten vastuunjakoa, yhtenäistää valvontajärjestelmää sekä mahdollistaa toimintatapojen uudistaminen ja toimintakulttuurin kehittäminen. Erityisen tärkeänä lähtökohtana oli tarve yhtenäistää toimialan tietojärjestelmiä ja sähköisten palvelujen kokonaisuutta.

Ruokaviraston yhteyteen perustettiin myös elintarvikemarkkinavaltuutetun toimisto. Ruokavirastossa aloitti työnsä noin tuhat henkilöä, jotka työskentelevät 20 toimipaikassa. Viraston päätoimipaikan sijainniksi tuli Seinäjoki.

Ensimmäisen toimintavuoden aikana Ruokaviraston toimintaa leimasivat taloushaasteet. Toimintaa sopeutettiin ja tehtiin leikkauksia sisäiseen budjettiin. Lokakuussa 2019 Ruokavirasto aloitti yhteistoimintaneuvottelut viraston talouden tasapainottamiseksi. Marraskuussa 2019 yhteistoimintaneuvottelut keskeytettiin, kun valtion lisätalousarviossa virastolle osoitettiin viiden miljoonan euron lisämääräraha.

Organisaatio
------------

Ruokaviraston pääjohtajana toimii Leena Räsänen. Viraston toiminta jakautuu kolmeen linjaan ja kahteen toimintakokonaisuuteen.

### Linjat

Maaseutulinja vastaa tukijärjestelmien ja Manner-Suomen maaseudun kehittämisohjelman varojen maksamisen ja käytön hallinnosta ja valvonnasta. 

Elintarvikeketjulinja vastaa elintarvikkeiden ja maa- ja metsätalouden tuotantotarvikkeiden turvallisuudesta ja laadusta sekä eläinten terveyden ja hyvinvoinnin ja kasviterveyden valvonnasta. 

Laboratorio- ja tutkimuslinja vastaa eläin- ja kasvitautien diagnostiikasta, elintarvikkeiden, rehujen, lannoitteiden, kasvinsuojeluaineiden ja kasvien laboratoriotutkimuksesta, valvonta- ja seurantanäytteiden laboratorioanalytiikasta, vertailulaboratoriotoiminnasta sekä riskinarvioinnista. Linja tekee myös tieteellistä tutkimusta ja pitää yllä kansallisesti tarvittavaa tutkimusinfrastruktuuria.

### Toimintakokonaisuudet

Sisäisten palvelujen toimintakokonaisuus vastaa viraston henkilöstö- ja talousasioista, toimitilojen käyttäjäpalveluista sekä asiakirjahallinnosta ja tietosuojasta, oikeudellisista palveluista ja hankintatoimesta. 

Digitaalisten palvelujen toimintakokonaisuus vastaa tietohallinnon ohjauksesta ja koordinoinnista, tietojärjestelmien kehityksen ja jatkuvuuden turvaamisesta sekä ICT-hankinnoista ja tietoturvasta. Toimintakokonaisuus vastaa Ruokaviraston ulkoisille asiakkaille tuotettavista IT-palveluista.

Lähteet
-------

1. ↑  Henkilöstötiedot *Tutki hallintoa*. Viitattu 28.1.2024.
2. ↑  Valtion talousarviomenot kirjanpitoyksiköittäin *Tutki hallintoa*. Viitattu 28.1.2024.
3. ↑  Uusi Ruokavirasto sai pääjohtajan. Yle uutiset 13.9.2018
4. ↑  Uuden Ruokaviraston päätoimipaikaksi tulee Seinäjoki *Yle Uutiset*.  24.8.2017. Viitattu 13.9.2018.
5. 1 2 3
6. 1 2 3  Organisaatio *Ruokavirasto*. Viitattu 5.12.2020.

Aiheesta muualla
----------------

* Ruokaviraston verkkosivut

Katso myös
----------

* Virkamiehen törsäilevästä rahankäytöstä tutkintapyyntö – kalliita matkoja ja viinejä (Elintarvikemarkkinavaltuutetun väärinkäytösepäilyt)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
 Suomen maa- ja metsätalousministeriö |
| --- |
|  |
| Ministerit | 
* Maa- ja metsätalousministeri

 |  |
|  |
| Virkamiehet | 
* Kansliapäällikkö

 |
|  |
| Osastot | 
* Ruokaosasto
* Luonnonvaraosasto

 |
|  |
| Hallinto | 

|  |  |
| --- | --- |
| Virastot | 
* Ruokavirasto
* Luonnonvarakeskus Luke
* Maanmittauslaitos
	+ Paikkatietokeskus
* Suomen ympäristökeskus
* Turvallisuus- ja kemikaalivirasto

 |
|  |
| Yhtiöt ja liikelaitokset | 
* Metsähallitus

 |
|  |
| Toimielimet | 
* Valtion ravitsemusneuvottelukunta

 |

 |
|  |
| Toimitilat | 
* Hallituskatu 3

 |
|  |
| Historia | 
* Maa- ja metsätalousministeriön tietopalvelukeskus
* Maaseutuvirasto
* Maatalousministeriön asutusasiainosasto
* Suomalaisen ruokakulttuurin edistämisohjelma

 |

 |